《赠张高士》
宋代·林昉

短发蓬蓬戴小冠，客来欢喜爱供看。
鹤孙夜养翎犹湿，童子南归语尚蛮。
击磬花边禽醒悟，持经窗下竹平安。
自言薄有耕桑地，无事干人不出山。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。